《耿耿二章》
明代·释函可

耿耿双瞳，游于面间。瞩人则易，瞩己则难。勿谓无非，无非非至。

勿谓无知，人将瞩尔。己非毋匿，人非毋刻。躬厚薄责，大人之特。

突如其来，突如其已。念生无根，与物为至。纷纭不辍，毋用遏绝。

知幻即离，空明如月。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。